ΓΡΑΠΤΗ ΕΡΩΤΗΣΗ E-0774/01

υποβολή: Juan Naranjo Escobar (PPE-DE) προς την Επιτροπή

(13 Μαρτίου 2001)

Θέμα: Κρίση στην Τουρκία

Η δεινή κρίση που διέρχεται η Τουρκία, μετά από την πολιτική σύγκρουση του προέδρου της με τον πρωθυπουργό της, ανάγκασε την κυβέρνηση να επιτρέψει την ελεύθερη διακύμανση του νομίσματος της χώρας το οποίο συνεχίζει την ελεύθερη πτώση του έναντι του δολαρίου και έφτασε να απολέσει έως και 43 % της αξίας του. Ηποτίμηση του νομίσματοςποστηρίχθηκε από το Διεθνές Νομισματικό Ταμείο παρά το γεγονός ότι τον περασμένο Δεκέμβριο ενίσχυσε την τουρκική οικονομία με 7,5 εκατ. δολάρια ως τελευταίο κρίκο σε μία αλυσίδα διεθνών πιστώσεων. Η άμεση μεταδοτική επίπτωση της τουρκικής κρίσης στις αναδυόμενες αγορές από την Ανατολική Ευρώπη ως τις χώρες της Ασίας περνώντας μέσα από τις χώρες της Λατινικής Αμερικής δείχνει για μία ακόμη φορά ότι η οικονομική παγκοσμιοποίηση είναι μία δεδομένη πραγματικότητα και ότι λειτουργεί ως ελατήριο, όχι μόνον όταν δημιουργείται σοβαρή αναταραχή σε μία από τις χώρες G -7 αλλά και όταν δημιουργούνται προβλήματα σε αναδυόμενες οικονομίες με ορισμένο ειδικό βάρος όπως η οικονομία της Τουρκίας.

Έχοντας Δεκέμβριο του 1997 στο Λουξεμβούργο κλείσει την πόρτα στην Άγκυρα η ΕΕ αναθεώρησε τη θέση της δύο χρόνια αργότερα στο Ελσίνκι και περιέλαβε την Τουρκία στις 12ποψήφιες προς ένταξη χώρες της Ανατολικής Ευρώπης και της Μεσογείου. Με δεδομένα τα σοβαρά προβλήματα της Τουρκίας προκειμένου να μπορέσει να επιτύχει οικονομική σταθερότητα και εκπλήρωση των κριτηρίων σύγκλισης, ποια είναι η σημερινή θέση της Επιτροπής εν προκειμένω; Σε ποιό στάδιο βρίσκονται σήμερα οι μεταρρυθμίσεις που ανέλαβε να πραγματοποιήσει η Τουρκία όσον αφορά τον σεβασμό των ανθρωπίνων δικαιωμάτων και την αναγνώριση της πολιτιστικής ταυτότητας της Κουρδικής μειονότητας που αποτελούν απαραίτητες προϋποθέσεις για την έναρξη της διαδικασίας ένταξης;

Απάντηση του κ Verheugen Εξ ονόματος της Επιτροπής

(1 Ιουνίου 2001)

Η Επιτροπή παρακολουθεί επισταμένως τις οικονομικές εξελίξεις στην Τουρκία και αναμένει την οριστικοποίηση στο εγγύς μέλλον ενός σημαντικού και αξιόπιστου οικονομικού προγράμματος, σε στενή συνεργασία με το Διεθνές Νομισματικό Ταμείο (ΔΝΤ). Η επιτυχία του προγράμματος βασίζεται στην αυστηρή εφαρμογή του σε συνδυασμό με τη στήριξη που θα παράσχει η διεθνής κοινότητα και ο ιδιωτικός τομέας. Τα μέτρα μεταρρύθμισης που έχουν ανακοινωθεί θα πρέπει, ανλοποιηθούν καταλλήλως, να συμβάλουν στην περαιτέρω επιτάχυνση του ρυθμού εφαρμογής των προτεραιοτήτων των οικονομικών μεταρρυθμίσεων, όπως ορίζονται στην Εταιρική Σχέση για την Προσχώρηση(1).

Όπως ανέφερε, στις 26 Μαρτίου 2001, το αρμόδιο για τη διεύρυνση μέλος της Επιτροπής, η Επιτροπή εκφράζει την ικανοποίησή της για την έγκριση, στις 19 Μαρτίου 2001, του Εθνικού Προγράμματος για την Υιοθέτηση του Κεκτημένου (ΕΠΥΚ) από την τουρκική κυβέρνηση. Το έγγραφο αυτό συνιστά ορόσημο στη διαδικασία προετοιμασίας της Τουρκίας για την προσχώρηση στην Ένωση και το πρώτο στάδιο ευρέος προγράμματος πολιτικών μεταρρυθμίσεων. Το έγγραφο αυτό αποτελεί επίσης την τουρκική ερμηνεία της Εταιρικής Σχέσης για την Προσχώρηση. Όσον αφορά τα πολιτικά κριτήρια της προσχώρησης στην Ένωση, μία πρώτη ανάλυση εκτιμά ότι απαιτούνται περαιτέρω προσπάθειες σε τομείς όπως η εξασφάλιση των πολιτιστικών δικαιωμάτων για όλους τους πολίτες ανεξαρτήτως της καταγωγής τους, όπως εξάλλου επισημαίνει το Αξιότιμο Μέλος του Κοινοβουλίου.

(1) ΕΕ L 85 της 24.3.2001.